Yemma-as tettagi imi tettagad, amgawal d yelli-s n ṣṣelṭan, amek ara asen-tt-id-yefk, ad tt-ruḥ ad teqqim ɣer tewwurt ama taɛya ad d-tuɣal ad as-tinni : «Yugi ». Ass-nni yeẓra-tt-id yusa-d ɣur-s yenna-as : «Acu txeddmeḍ akka da a tamɣart ». Terra-as : «D mmi i yi-dyennan ruḥxḍeb-iyi-d yelli-s nṣṣelṭan,nekksedḥeɣ ». Yenna-as : «Inas adi yi-d-yawi ssebɛa n yiɛawdiwen n lwiz ad as-ttefkeɣ ». Tuɣal-d ɣer mmi-s tenna-as acu i as-d-yenna ṣṣelṭan, yenna-as : «Ma daya yesshel ». Yebren taxxatemt rrsen-d ssebɛa n yiɛadwien n lwiz, yewwias-ten i ṣṣelṭan, ṣṣelṭan yefka-as yelli-s, yewwi-tt-id, idiren deg lehna mi barnen taxxatemt ad d-yerres mkul lxir ad ččen. Ass-nni yusa-d ugawa yesnuzu lfeṭṭa, teffeɣ yelli-s n ṣṣelṭan ad dtaɣ lfeṭṭa, tenṭeq ɣer ugawa tenna: «Argaz-iw yesɛa taxxatemt mi tt-yebren ad d-yerres yal lxir ». Yerra-as : «Yettaǧǧa-am-tt-id meqqar? ». Terra-as : « Ala ». Yenna-as : «Ihi ur kem-iḥemmel ara, ilaq ad am-tt-id-yeǧǧ d kemm i tt-yuḥwaǧen deg uxxam ». Mi i d-yusa wergaz tenna-as : «Ad iyi-d-teǧǧeḍ taxxatemt d nekk i yellan deg uxxam d nekk i ttyuḥwaǧen ». Yekker wergaz yeǧǧa-as-d taxxatemt, yusa-d ugawa-nni yuɣal-d, teffeɣ ɣur-s yelli-s n ṣṣelṭan tewwi yid-s taxxatemt-nni tenna-as : «Ha-t-a yeǧǧa-itt-id ». Yennaas : «Akka iḥemmel-ikem ». Tmud-as-tt i ugawa-nni ad tt-iẓer, yessaɛraq-as-tt gar txutam-is 90